CELEX: 32019D1598
Language: fi
Date: 2019-09-26 00:00:00
Title: Komission täytäntöönpanopäätös (EU) 2019/1598, annettu 26 päivänä syyskuuta 2019, kiireellisistä toimenpiteistä haitallisen organismin Spodoptera frugiperda (Smith) unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2018/638 muuttamisesta (tiedoksiannettu numerolla C(2019) 6818)

27.9.2019   
               
               
                  FI
               
               
                  Euroopan unionin virallinen lehti
               
               
                  L 248/86
               
            
         KOMISSION TÄYTÄNTÖÖNPANOPÄÄTÖS (EU) 2019/1598,
         annettu 26 päivänä syyskuuta 2019,
         kiireellisistä toimenpiteistä haitallisen organismin Spodoptera frugiperda (Smith) unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2018/638 muuttamisesta
         
            
               (tiedoksiannettu numerolla C(2019) 6818)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen virkkeen,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä (EU) 2018/638 (2) säädetään kiireellisistä toimenpiteistä, joilla estetään direktiivin 2000/29/EY liitteessä I olevan A osan I jakson a kohdan 22 alakohdassa mainitun haitallisen organismin Spodoptera frugiperda (Smith), jäljempänä ’asianomainen organismi’, kulkeutuminen unioniin ja leviäminen siellä haitallisena organismina, jota ei tiedetä esiintyvän unionissa.
                  
               
                     (2)
                  
                  
                     Täytäntöönpanopäätöksen (EU) 2018/638 hyväksymisen jälkeen asianomainen organismi on kulkeutunut Aasiaan, jossa se edelleen leviää. Kun otetaan huomioon sen nopea leviäminen, täytäntöönpanopäätöksessä (EU) 2018/638 täsmennettyä maantieteellistä soveltamisalaa olisi laajennettava siten, että se kattaa kaikki kolmannet maat, koska kyseisen organismin leviämisestä maailmanlaajuisesti ei ole varmuutta.
                  
               
                     (3)
                  
                  
                     Asianomaisen organismin nopean leviämisen vuoksi kiireellisten toimenpiteiden voimassaoloa olisi jatkettava 30 päivään kesäkuuta 2021, jotta sitä voidaan tarkastella uudelleen ennen kyseistä ajankohtaa.
                  
               
                     (4)
                  
                  
                     Tätä päätöstä olisi sovellettava 1 päivästä lokakuuta 2019, jotta asianomaiset vastuussa olevat viralliset elimet, ammattimaiset toimijat ja kolmannet maat voisivat mukautua kyseisiin vaatimuksiin.
                  
               
                     (5)
                  
                  
                     Sen vuoksi täytäntöönpanopäätöstä (EU) 2018/638 olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2018/638 seuraavasti:
            
                        1)
                     
                     
                        Korvataan 1 artiklan b alakohta seuraavasti:
                        
                                    ”b
                                 
                                 
                                    ”asianomaisilla kasveilla” lajien Capsicum L., Momordica L., Solanum aethiopicum L., Solanum macrocarpon L. ja Solanum melongena L. hedelmiä ja kasveja, muita kuin lajin Zea mays L. elävää siitepölyä, kasvisolukkoviljelmiä, siemeniä ja jyviä, jotka ovat peräisin muista kolmansista maista kuin Sveitsistä;”.
                                 
                              
                  
                        2)
                     
                     
                        Korvataan 8 artikla seuraavasti:
                        ”Tätä päätöstä sovelletaan 30 päivään kesäkuuta 2021.”
                     
                  
         
            2 artikla
            Tätä päätöstä sovelletaan 1 päivästä lokakuuta 2019.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 26 päivänä syyskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 169, 10.7.2000, s. 1.
         
            (2)  Komission täytäntöönpanopäätös (EU) 2018/638, annettu 23 päivänä huhtikuuta 2018, kiireellisistä toimenpiteistä haitallisen organismin Spodoptera frugiperda (Smith) unioniin kulkeutumisen ja siellä leviämisen estämiseksi (EUVL L 105, 25.4.2018, s. 31).